### Resume

Den 16. oktober 2022 overgår busdriften i Vejle til elbusser. Dette skal fejres i samarbejde med Sydtrafik og Tide Bus A/S.

### Sagsfremstilling

Byrådet i Vejle Kommune vedtog i december 2020 en klimaplan, der skal nedbringe udledningen af CO2 med 70 pct. inden 2030 og levere et klimanul, når kalenderen rammer 2050.

Blandt de nødvendige tiltag for at nå klimaplanens målsætning er udskiftning af dieseldrevne bybusser med busser drevet på el. Teknisk Udvalg besluttede maj 2020, at det kommende bybusudbud skulle der være krav om elbusser. Dette er efterfølgende udvidet til også at omfatte mellembysruterne.

For et år siden vandt Tide Bus Danmark udbuddet, der betyder, at 31 busser i Vejle Kommune fra den 16. oktober skifter fra diesel til el. Af de 31 busser er de 20 bybusser og 11 busser er 200-ruter mellem byerne.

Busserne kommer i drift til skolernes efterårsferie. Forvaltningen er i samarbejde med Sydtrafik i gang med at planlægge markedsføringsstrategien for de nye busser.

Forvaltningen foreslår følgende tiltag til at markere skiftet til elbusser:

1. Gratis buskørsel i uge 42, dvs. fra søndag den 16. oktober til og med søndag den 23. oktober

2. Åbent hus på det nye busdepot søndag den 16. oktober fra kl. 10 - 14

3. Foliering af busserne

4. Informationsmateriale

Forvaltningen anbefaler, at der tilbydes gratis buskørsel i uge 42 med den begrundelse, at på grund af skolernes efterårsferie, vil der være muligt at kombinere gratis bus med de forskellige tilbud, der er til børn og unge i ferien. Dette vil give familier, som ikke normalt bruger bussen mulighed for at afprøve den kollektive trafiks tilbud.

I følge udtræk fra [adresse] var der i 2021 ca. 17.500 passagerer i efterårsferien. Dette formodes at være pendlere og fritidsrejsende som normalt bruger den kollektive trafik. Forvaltningen antager, at antallet af passagerer i uge 42 i år vil være på samme niveau. Gratis kørsel i uge 42 vil medføre et indtægtstab på ca. 260.000 kr.

I samarbejde med Tide Bus A/S arrangeres der åbent hus arrangement på det nye depot på [adresse], hvor borgere kan se depotet og en bus, få en snak med Sydtrafiks kundeambassadører, vognmanden og spise en hotdog. Det endelige tidspunkt og varighed er ikke aftalt endnu.

Der er indgået en aftale med Out of Media om foliering af busserne, så det bliver synligt at bussen er en elbus.

I perioden frem til 16. oktober udarbejder Vejle Kommune i samarbejde med Sydtrafik markedsførings- og informationsmateriale om elbusserne.

### Økonomi

![](data:image/png;base64...)

Figur 1: Udgifter til markedsføring

Udgifterne til markedsføring af elbusserne foreslås finansieret via Innovationspuljen.

Foliering af busserne indgår i den aftale, der er indgået med Out of Media, som står på reklamerne på busserne.

### Klima og resiliensvurdering

William Andresen vil bidrage positivt til at nedbringe CO2 udslippet og dermed bidrage positivt til [adresse] mål om 70% reduktion frem til 2030. Med indførelse af elbusser i Vejle vil ca 80% af de 92.000 årlige køreplantimer køres med elbusser.

William Andresen kan bidrage positivt til at få flere til at vælge den kollektive trafik.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget godkender den fremlagte plan for fejring af de nye elbusser |

### Beslutning

Godkendt.